පසුගිය 22 දා ඉරනවිල සිට ශාන්ත ආනා බහු දින ධීවර යාත්‍රාවෙන් හය දෙනෙකුගෙන් යුත් කණ්ඩායමක් ප.ව. 5.00 ට පමණ ධීවර කර්මාන්තය සඳහා දූව ගම්මානයට පැමිණ ඇත.පසුව මිය ගිය අය ප්‍රොපෙලර් එකේ (දැති රෝදේ) රෙදි කැබලි හා නූල් දැවටී ඇතැයි කියමින් එය ශුද්ධ පවිත්‍ර කිරීමට මුහුණට ආවරණයක් දමාගෙන මුහුදු ජලය යටින් බෝට්ටු පතුලට ගොස් ඇත. 5.15 ට පමණ මුහුදු ජලය යටට ගිය ඔහු පැය භාගයක් පමණ ගත වුවද ගොඩට විත් නැත.පසුව අනෙකුත් අය මුහුද යට කිමිද ඔහු සෙව්වත් හමුවී නැත. 23 දා පෙරවරුවේ සිට නාවික හමුදාවේ සහාය ද ඇතිව එම ස්ථානය අසල මුහුදු පතුලේ සොයන විට දහවල් 12.30 ට පමණ මළසිරුර හමුව තිබේ..